Ouers ruk op | Netwerk24
Ouers ruk op
Die nuwe seksvoorligtingkurrikulum (CSE) van die departement van basiese onderwys het ouers sedert verlede jaar warm onder die kraag.
Baie mense is steeds aan die gons daaroor.
Verlede Donderdag (13/02) het ouers landwyd opgeruk om hul misnoeë oor dié sensitiewe onderwerp te kenne te gee. Optogte is oral gereël in die hoop dat hulpkrete op die regte ore sal val. Die blote feit dat die seksvoorligting se leermateriaal baie grafies en onvanpas is, maak ouers onrustig dat kinders abnormale gedrag sal openbaar.
Hulle reken ook dat die regering reg in eie hande neem en kinders dwing om aan seks blootgestel te word voordat hulle emosioneel gereed is daarvoor.
Ouers is dit eens dat seksvoorligting 'n onderwerp is wat by elke kind se huis aangespreek moet word, of op hoërskool aangebied kan word.
Versoekskrifte en skrywes van teenkanting oor die kurrikulum is deur die verskeie organisasies soos #leaveourkidsalone 'n groep op facebook, aan die departement van onderwys gestuur, met geen terugvoer nie.
Daarteenoor voel die regering dat kinders ingelig moet wees, vir hul eie veiligheid.
Verlede jaar het Netwerk24 berig dat Angie Motshekga in 'n parlementêre antwoord oor die CSE gesê het ouers kan kies om aan die CSE te onttrek.